พระราชบัญญัติพระราชบัญญัติระเบียบข้าราชการทหารพ.ศ. ๒๕๒๑ ภูมิพลอดุลยเดช ป.ร.ให้ไว้ ณ วันที่ ๑๕ เมษายนพ.ศ. ๒๕๒๑เป็นปีที่ ๓๓ในรัชกาลปัจจุบันพระบาทสมเด็จพระปรมินทรมหาภูมิพลอดุลยเดชมีพระบรมราชโองการโปรดเกล้าฯ ให้ประกาศว่าโดยที่เป็นการสมควรมีกฎหมายว่าด้วยระเบียบข้าราชการทหารจึงทรงพระกรุณาโปรดเกล้าฯให้ตราพระราชบัญญัติขึ้นไว้โดยคำแนะนำและยินยอมของสภานิติบัญญัติแห่งชาติดังต่อไปนี้มาตรา ๑พระราชบัญญัตินี้เรียกว่า พระราชบัญญัติระเบียบข้าราชการทหารพ.ศ. ๒๕๒๑มาตรา ๒[๑] พระราชบัญญัตินี้ให้ใช้บังคับตั้งแต่วันที่๑ มกราคม พ.ศ. ๒๕๒๑ เป็นต้นไปมาตรา ๓บรรดากฎหมาย กฎ และข้อบังคับอื่น ในส่วนที่มีบัญญัติไว้แล้วในพระราชบัญญัตินี้หรือซึ่งขัดหรือแย้งกับบทแห่งพระราชบัญญัตินี้ให้ใช้พระราชบัญญัตินี้แทนมาตรา ๔ในพระราชบัญญัตินี้ข้าราชการทหาร หมายความว่า ทหารประจำการและข้าราชการกลาโหมพลเรือนที่บรรจุในตำแหน่งอัตราทหารทหารกองประจำการ หมายความว่าทหารกองประจำการตามกฎหมายว่าด้วยการรับราชการทหารนักเรียนในสังกัดกระทรวงกลาโหม หมายความว่านักเรียนที่เข้าศึกษาในโรงเรียนของทางราชการทหารตามที่กระทรวงกลาโหมกำหนดมาตรา ๕ให้มีคณะกรรมการข้าราชการทหารคณะหนึ่งจำนวนไม่เกินสิบเอ็ดคน เรียกโดยย่อว่ากขท. ประกอบด้วยปลัดกระทรวงกลาโหมเป็นประธานและกรรมการซึ่งรัฐมนตรีว่าการกระทรวงกลาโหมแต่งตั้งจากนายทหารสัญญาบัตรประจำการผู้แทนกองบัญชาการทหารสูงสุด กองทัพบก กองทัพเรือ กองทัพอากาศ กรมการเงินกลาโหมกรมพระธรรมนูญ และกรมเสมียนตรา ส่วนราชการละหนึ่งคนกับนายทหารสัญญาบัตรประจำการหรือนอกประจำการผู้ทรงคุณวุฒิในหลักราชการซึ่งมิได้ดำรงตำแหน่งทางการเมืองอีกไม่เกินสามคนโดยให้กรรมการซึ่งแต่งตั้งจากกรมเสมียนตราเป็นเลขานุการให้กรรมการผู้แทนส่วนราชการซึ่งได้รับแต่งตั้งตามวรรคหนึ่ง พ้นจากตำแหน่งกรรมการเมื่อออกจากราชการทหารหรือเปลี่ยนแปลงตำแหน่งเดิมเมื่อมีการแต่งตั้งมาตรา ๖กรรมการซึ่งรัฐมนตรีว่าการกระทรวงกลาโหมแต่งตั้งตาม มาตรา ๕ให้มีวาระอยู่ในตำแหน่งคราวละสองปี ถ้าตำแหน่งกรรมการว่างลงก่อนครบวาระให้ดำเนินการแต่งตั้งกรรมการแทนภายในกำหนดสามสิบวันผู้ซึ่งได้รับแต่งตั้งเป็นกรรมการแทนนั้นให้อยู่ในตำแหน่งได้เพียงเท่ากำหนดเวลาของผู้ซึ่งตนแทนกรรมการซึ่งพ้นจากตำแหน่งรัฐมนตรีว่าการกระทรวงกลาโหมจะแต่งตั้งให้เป็นกรรมการอีกก็ได้ในกรณีที่กรรมการพ้นจากตำแหน่งตามวาระแต่ยังมิได้แต่งตั้งกรรมการใหม่ให้กรรมการนั้นปฏิบัติหน้าที่ไปก่อนจนกว่าจะได้แต่งตั้งกรรมการใหม่มาตรา ๗ระเบียบการประชุมของคณะกรรมการข้าราชการทหารให้เป็นไปตามที่กระทรวงกลาโหมกำหนดมาตรา ๘คณะกรรมการข้าราชการทหารมีหน้าที่เสนอแนะและให้คำปรึกษาในเรื่องที่เกี่ยวกับระเบียบข้าราชการทหารแก่รัฐมนตรีว่าการกระทรวงกลาโหม ตามที่รัฐมนตรีว่าการกระทรวงกลาโหมมอบหมายและตามที่กำหนดในกฎกระทรวงมาตรา ๙คณะกรรมการข้าราชการทหารมีอำนาจแต่งตั้งนายทหารสัญญาบัตรประจำการเป็นคณะอนุกรรมการ เพื่อพิจารณาหรือทำการใด ๆตามที่คณะกรรมการข้าราชการทหารมอบหมายมาตรา ๑๐การบรรจุบุคคลเข้ารับราชการเป็นข้าราชการทหารโดยจะให้ได้รับเงินเดือนในชั้นใดให้เป็นไปตามหลักเกณฑ์และวิธีการที่กำหนดในกฎกระทรวงมาตรา๑๐ ทวิ[๒]ข้าราชการทหารผู้ซึ่งดำรงตำแหน่งดังต่อไปนี้ นอกจากจะได้รับเงินเดือนตามชั้นยศแล้วให้ได้รับเงินประจำตำแหน่งอีกส่วนหนึ่งดังนี้(๑)ผู้ดำรงตำแหน่งประเภทวิชาชีพเฉพาะหรือเชี่ยวชาญเฉพาะให้ได้รับเงินประจำตำแหน่งในอัตราเงินประจำตำแหน่งประเภทวิชาชีพเฉพาะหรือเชี่ยวชาญเฉพาะตามบัญชีอัตราเงินประจำตำแหน่งข้าราชการทหารท้ายพระราชบัญญัตินี้หรือที่กำหนดโดยพระราชกฤษฎีกาตามที่ได้รับอนุมัติจากคณะกรรมการข้าราชการทหาร(๒)ผู้ดำรงตำแหน่งประเภทบริหารระดับสูงหรือบริหารระดับกลางให้ได้รับเงินประจำตำแหน่งในอัตราเงินประจำตำแหน่งประเภทบริหารระดับสูงหรือบริหารระดับกลางตามบัญชีอัตราเงินประจำตำแหน่งข้าราชการทหารท้ายพระราชบัญญัตินี้หรือที่กำหนดโดยพระราชกฤษฎีกา ตามที่ได้รับอนุมัติจากคณะกรรมการข้าราชการทหารมาตรา ๑๑การแต่งตั้ง การเลื่อนหรือลดตำแหน่ง การย้าย การโอน การเลื่อนชั้นเงินเดือนและการออกจากราชการของข้าราชการทหาร ให้เป็นไปตามกฎหมาย ข้อบังคับ คำสั่งและระเบียบแบบแผนของกระทรวงกลาโหมให้นำความในวรรคหนึ่งมาใช้บังคับแก่นักเรียนในสังกัดกระทรวงกลาโหมด้วยโดยอนุโลมการเลื่อนชั้นเงินเดือนของทหารกองประจำการให้เป็นไปตามที่กระทรวงกลาโหมกำหนดมาตรา๑๒[๓] อัตราเงินเดือนข้าราชการทหารทหารกองประจำการ และนักเรียนในสังกัดกระทรวงกลาโหม ให้แบ่งเป็น ๑๓ ระดับแต่ละระดับมีชั้นไม่เกินจำนวนชั้นที่กำหนดดังต่อไปนี้ระดับ พ. ๑ มี ๒๐ชั้นระดับ พ. ๒ มี ๑๘ชั้นระดับ ป. ๑ มี ๒๑ชั้นระดับ ป. ๒ มี ๑๕ชั้นระดับ น. ๑ มี ๒๑ชั้นระดับ น. ๒ มี ๑๔ชั้นระดับ น. ๓ มี ๑๕ชั้นระดับ น. ๔ มี ๑๕ชั้นระดับ น. ๕ มี ๑๔ชั้นระดับ น. ๖ มี ๑๓ชั้นระดับ น. ๗ มี ๑๒ชั้นระดับ น. ๘ มี ๑๐ชั้นระดับ น. ๙ มี ๕ชั้นอัตราเงินเดือนข้าราชการทหารทหารกองประจำการ และนักเรียนในสังกัดกระทรวงกลาโหมตามระดับและชั้นดังกล่าวในวรรคหนึ่ง ให้เป็นไปตามบัญชีอัตราเงินเดือนทหาร หมายเลข๑ ท้ายพระราชบัญญัตินี้อัตราเงินประจำตำแหน่งข้าราชการทหารให้เป็นไปตามบัญชีอัตราเงินประจำตำแหน่งข้าราชการทหาร หมายเลข ๑ท้ายพระราชบัญญัตินี้ให้ใช้บัญชีอัตราเงินเดือนทหารหมายเลข ๑ และบัญชีอัตราเงินประจำตำแหน่งข้าราชการทหาร หมายเลข ๑ ตั้งแต่วันที่ ๑เมษายน ๒๕๓๕ เป็นต้นไป สำหรับบัญชีอัตราเงินเดือนทหาร หมายเลข ๒ ถึงหมายเลข ๕และบัญชีอัตราเงินประจำตำแหน่งข้าราชการทหาร หมายเลข ๒ ถึงหมายเลข ๔ให้คณะกรรมการข้าราชการทหารกำหนด โดยตราเป็นพระราชกฤษฎีกาการปรับอัตราเงินเดือนข้าราชการทหารทหารกองประจำการ และนักเรียนในสังกัดกระทรวงกลาโหมซึ่งรับราชการหรืออยู่ในกองประจำการหรือมีสภาพเป็นนักเรียนอยู่ก่อนวันที่พระราชบัญญัตินี้ใช้บังคับและยังคงรับราชการหรืออยู่ในกองประจำการหรือมีสภาพเป็นนักเรียนอยู่ในวันที่พระราชบัญญัตินี้ใช้บังคับให้เข้าระดับและชั้นตามบัญชีอัตราเงินเดือนทหาร หมายเลข ๑ ท้ายพระราชบัญญัตินี้และบัญชีอัตราเงินเดือนทหารตามพระราชกฤษฎีกาให้เป็นไปตามบัญชีกำหนดการปรับอัตราเงินเดือนทหารที่คณะกรรมการข้าราชการทหารกำหนดโดยความเห็นชอบของรัฐมนตรีว่าการกระทรวงกลาโหมการเปลี่ยนการใช้บัญชีอัตราเงินเดือนตามวรรคสี่หรือการปรับอัตราเงินเดือนให้เข้าระดับและชั้นเงินเดือนตามวรรคห้าให้มีผลเป็นการแก้ไขชั้นเงินเดือนทหารที่กำหนดไว้ในพระราชกฤษฎีกา กฎกระทรวงข้อบังคับ ระเบียบ คำสั่งและมติคณะรัฐมนตรีซึ่งออกตามกฎหมายว่าด้วยระเบียบข้าราชการทหารตามไปด้วยเมื่อปรับอัตราเงินเดือนตามวรรคห้าแล้วเฉพาะข้าราชการทหาร ทหารกองประจำการ และนักเรียนในสังกัดกระทรวงกลาโหมผู้ได้รับเงินเดือนต่ำกว่าชั้นต่ำหรือสูงกว่าชั้นสูงของระดับให้ได้รับเงินเดือนในชั้นตามที่กำหนดไว้ในบัญชีกำหนดการปรับอัตราเงินเดือนทหารข้าราชการทหารซึ่งได้เลื่อนตำแหน่งนับแต่วันปรับอัตราเงินเดือนทหารตามวรรคห้าถ้าได้รับเงินเดือนต่ำกว่าชั้นต่ำของระดับที่ได้เลื่อนตามบัญชีกำหนดการปรับอัตราเงินเดือนทหารให้ได้รับเงินเดือนในชั้นต่ำของบัญชีกำหนดการปรับอัตราเงินเดือนทหารแต่ถ้าได้รับเงินเดือนสูงกว่าชั้นต่ำของระดับที่ได้เลื่อนตามบัญชีกำหนดการปรับอัตราเงินเดือนทหารก็ให้ได้รับเงินเดือนในชั้นที่คณะกรรมการข้าราชการทหารกำหนดการรับเงินเดือนในชั้นต่อๆ ไปของข้าราชการทหาร ทหารกองประจำการ และนักเรียนในสังกัดกระทรวงกลาโหมตามวรรคเจ็ดและวรรคแปด ให้เป็นไปตามหลักเกณฑ์และวิธีการที่คณะกรรมการข้าราชการทหารกำหนดโดยความเห็นชอบของรัฐมนตรีว่าการกระทรวงกลาโหมเงินประจำตำแหน่งตามมาตรานี้ไม่ถือเป็นเงินเดือนเพื่อเป็นเกณฑ์ในการคำนวณบำเหน็จบำนาญตามกฎหมายว่าด้วยบำเหน็จบำนาญข้าราชการมาตรา๑๒ ทวิ[๔] ให้ข้าราชการทหาร ทหารกองประจำการและนักเรียนในสังกัดกระทรวงกลาโหม ได้รับเงินเดือนดังต่อไปนี้(๑)ทหารกองประจำการ และนักเรียนในสังกัดกระทรวงกลาโหม ให้ได้รับเงินเดือนระดับ พ. ๑(๒)พลทหารประจำการ (พลอาสาสมัคร) ให้ได้รับเงินเดือนระดับ พ. ๒(๓)นายทหารประทวนยศตั้งแต่สิบตรี จ่าตรี จ่าอากาศตรี ถึงจ่าสิบเอก พันจ่าเอกพันจ่าอากาศเอก ให้ได้รับเงินเดือนระดับ ป. ๑(๔)นายทหารประทวนยศจ่าสิบเอก พันจ่าเอก พันจ่าอากาศเอก อัตราเงินเดือน จ่าสิบเอกพิเศษพันจ่าเอกพิเศษ พันจ่าอากาศเอกพิเศษ ให้ได้รับเงินเดือนระดับ ป. ๒(๕)นายทหารสัญญาบัตรยศร้อยตรี เรือตรี เรืออากาศตรี ถึงร้อยเอก เรือเอก เรืออากาศเอกให้ได้รับเงินเดือนระดับ น. ๑(๖)นายทหารสัญญาบัตรยศพันตรี นาวาตรี นาวาอากาศตรี ให้ได้รับเงินเดือนระดับ น. ๒(๗)นายทหารสัญญาบัตรยศพันโท นาวาโท นาวาอากาศโท ให้ได้รับเงินเดือนระดับ น. ๓(๘)นายทหารสัญญาบัตรยศพันเอก นาวาเอก นาวาอากาศเอก ให้ได้รับเงินเดือนระดับ น. ๔(๙)นายทหารสัญญาบัตรยศพลจัตวา พลเรือจัตวา พลอากาศจัตวา หรือพันเอก นาวาเอกนาวาอากาศเอก อัตราเงินเดือน พันเอกพิเศษ นาวาเอกพิเศษ นาวาอากาศเอกพิเศษให้ได้รับเงินเดือนระดับ น. ๕(๑๐)นายทหารสัญญาบัตรยศพลตรี พลเรือตรี พลอากาศตรี ให้ได้รับเงินเดือนระดับ น. ๖(๑๑)นายทหารสัญญาบัตรยศพลโท พลเรือโท พลอากาศโท ให้ได้รับเงินเดือนระดับ น. ๗(๑๒)นายทหารสัญญาบัตรยศพลเอก พลเรือเอก พลอากาศเอก ให้ได้รับเงินเดือนระดับ น. ๘(๑๓)นายทหารสัญญาบัตรยศจอมพล จอมพลเรือ จอมพลอากาศ หรือพลเอก พลเรือเอก พลอากาศเอกที่ครองอัตราจอมพล จอมพลเรือ จอมพลอากาศ ให้ได้รับเงินเดือนระดับ น. ๙มาตรา ๑๓ข้าราชการทหารอาจได้รับเงินเพิ่มสำหรับตำแหน่งที่ประจำอยู่ในต่างประเทศหรือตำแหน่งที่มีเหตุพิเศษและเงินเพิ่มอื่นหรือเงินช่วยเหลือ ตามที่กำหนดโดยคณะรัฐมนตรี โดยกระทรวงการคลังหรือโดยกระทรวงกลาโหมตามที่ได้ตกลงกับกระทรวงการคลังมาตรา ๑๔ข้าราชการทหารอาจได้รับเงินเพิ่มค่าครองชีพชั่วคราวตามภาวะเศรษฐกิจ ทั้งนี้ตามหลักเกณฑ์และวิธีการที่กำหนดในพระราชกฤษฎีกามาตรา ๑๕วินัยของข้าราชการทหาร ทหารกองประจำการ และนักเรียนในสังกัดกระทรวงกลาโหมให้เป็นไปตามกฎหมายว่าด้วยวินัยทหารข้อบังคับและระเบียบแบบแผนที่กระทรวงกลาโหมกำหนดมาตรา ๑๖ในระหว่างที่ยังมิได้ตราพระราชกฤษฎีกาหรือออกกฎกระทรวงตามความในพระราชบัญญัตินี้ให้บรรดาพระราชกฤษฎีกา กฎกระทรวง มติคณะรัฐมนตรี ข้อบังคับ ระเบียบ และคำสั่งของกระทรวงกลาโหมที่ใช้อยู่ก่อนวันที่พระราชบัญญัตินี้ใช้บังคับคงมีผลใช้บังคับต่อไป ทั้งนี้เท่าที่ไม่ขัดหรือแย้งกับพระราชบัญญัตินี้มาตรา ๑๗บรรดามติคณะรัฐมนตรี ข้อบังคับ ระเบียบและคำสั่งของกระทรวงกลาโหมระเบียบและคำสั่งของกระทรวงการคลัง และข้อตกลงระหว่างกระทรวงกลาโหมกับกระทรวงการคลังที่เกี่ยวกับเงินเพิ่มสำหรับตำแหน่งที่ประจำอยู่ในต่างประเทศหรือตำแหน่งที่มีเหตุพิเศษและเงินเพิ่มอื่นหรือเงินช่วยเหลือของข้าราชการทหารที่ใช้อยู่ก่อนวันที่พระราชบัญญัตินี้ใช้บังคับให้ถือเป็นข้อกำหนดของคณะรัฐมนตรี กระทรวงการคลัง หรือกระทรวงกลาโหมตามที่ได้ตกลงกับกระทรวงการคลังตามมาตรา ๑๓ทั้งนี้ จนกว่าจะได้มีการแก้ไขเปลี่ยนแปลงหรือยกเลิกมาตรา ๑๘ให้ข้าราชการทหาร ทหารกองประจำการ และนักเรียนในสังกัดกระทรวงกลาโหมซึ่งรับราชการหรืออยู่ในกองประจำการหรือมีสภาพเป็นนักเรียนอยู่ก่อนวันที่พระราชบัญญัตินี้ใช้บังคับและยังคงรับราชการหรืออยู่ในกองประจำการหรือมีสภาพเป็นนักเรียนอยู่ในวันที่พระราชบัญญัตินี้ใช้บังคับได้รับการปรับชั้นเงินเดือนตามที่กระทรวงกลาโหมกำหนด โดยอนุมัติของคณะรัฐมนตรีมาตรา ๑๙ให้รัฐมนตรีว่าการกระทรวงกลาโหมรักษาการตามพระราชบัญญัตินี้และมีอำนาจออกกฎกระทรวงเพื่อปฏิบัติการตามพระราชบัญญัตินี้กฎกระทรวงนั้นเมื่อได้ประกาศในราชกิจจานุเบกษาแล้ว ให้ใช้บังคับได้ผู้รับสนองพระบรมราชโองการส. โหตระกิตย์รองนายกรัฐมนตรีบัญชีอัตราเงินเดือนทหาร หมายเลข ๑[๕] ๒๑ ๒๐ ๑๙ ๑๘ ๑๗ ๑๖ ๑๕ ๑๔ ๑๓ ๑๒ ๑๑ ๑๐ ๙ ๘ ๗ ๖ ๕ ๔ ๓ ๒ ๑บาท ๓,๐๐๐ ๒,๖๕๐ ๒,๕๐๐ ๒,๓๕๐ ๒,๒๐๐ ๒,๐๕๐ ๑,๙๕๐ ๑,๘๕๐ ๑,๗๕๐ ๑,๖๕๐ ๑,๕๕๐ ๑,๔๕๐ ๑,๓๕๐ ๑,๒๕๐ ๑,๑๕๐ ๑,๐๕๐ ๙๕๐ ๙๐๐ ๘๕๐ ๘๐๐บาท๖,๓๕๐๖,๑๐๐๕,๘๖๐๕,๖๓๐๕,๔๑๐๕,๒๐๐๕,๐๐๐๔,๘๑๐๔,๖๒๐๔,๔๔๐๔,๒๖๐๔,๐๘๐๓,๙๐๐๓,๗๒๐๓,๕๔๐๓,๓๖๐๓,๑๘๐๓,๐๐๐บาท๗,๖๑๐๗,๓๒๐๗,๐๔๐๖,๗๗๐๖,๕๑๐๖,๒๖๐๖,๐๑๐๕,๗๖๐๕,๕๑๐๕,๒๖๐๕,๐๑๐๔,๗๖๐๔,๕๑๐๔,๒๖๐๔,๐๘๐๓,๙๐๐๓,๗๒๐๓,๕๔๐๓,๓๖๐๓,๑๘๐๓,๐๐๐บาท๙,๗๐๐๙,๓๓๐๘,๙๗๐๘,๖๒๐๘,๒๙๐๗,๙๗๐๗,๖๖๐๗,๓๖๐๗,๐๖๐๖,๗๖๐๖,๔๖๐๖,๑๖๐๕,๘๖๐๕,๕๖๐๕,๒๖๐บาท๑๒,๔๘๐ ๑๒,๐๐๐ ๑๑,๕๔๐ ๑๑,๐๙๐ ๑๐,๖๔๐ ๑๐,๑๙๐ ๙,๗๔๐ ๙,๒๙๐ ๘,๘๔๐ ๘,๓๙๐ ๗,๙๔๐ ๗,๕๗๐ ๗,๒๐๐ ๖,๘๓๐ ๖,๔๖๐ ๖,๑๖๐ ๕,๘๖๐ ๕,๕๖๐ ๕,๒๖๐ ๕,๐๑๐ ๔,๗๖๐บาท ๑๕,๓๘๐ ๑๔,๗๙๐ ๑๔,๒๒๐ ๑๓,๖๖๐๑๓,๑๐๐๑๒,๕๔๐๑๑,๙๘๐๑๑,๔๒๐๑๐,๘๖๐๑๐,๓๐๐ ๙,๗๔๐ ๙,๒๙๐ ๘,๘๔๐ ๘,๓๙๐บาท ๑๘,๘๔๐ ๑๘,๑๒๐ ๑๗,๔๒๐ ๑๖,๗๔๐ ๑๖,๐๖๐ ๑๕,๓๘๐ ๑๔,๗๐๐ ๑๔,๐๒๐ ๑๓,๓๔๐๑๒,๖๖๐ ๑๑,๙๘๐๑๑,๔๒๐๑๐,๘๖๐๑๐,๓๐๐ ๙,๗๔๐บาท๒๓,๑๗๐๒๒,๒๘๐๒๑,๔๒๐๒๐,๕๘๐๑๙,๗๔๐๑๘,๙๐๐๑๘,๐๖๐๑๗,๒๒๐๑๖,๓๘๐๑๕,๕๔๐๑๔,๗๐๐๑๔,๐๒๐๑๓,๓๔๐๑๒,๖๖๐๑๑,๙๘๐บาท๓๑,๙๙๐๓๐,๗๖๐๒๙,๕๘๐๒๘,๔๔๐๒๗,๓๕๐๒๖,๓๐๐๒๕,๒๗๐๒๔,๒๔๐๒๓,๒๑๐๒๒,๑๘๐๒๑,๑๕๐๒๐,๑๒๐๑๙,๐๙๐๑๘,๐๖๐บาท๓๗,๗๔๐๓๖,๒๙๐๓๔,๘๙๐๓๓,๕๕๐๓๒,๒๖๐๓๑,๐๐๐๒๙,๗๔๐๒๘,๔๘๐๒๗,๒๒๐๒๕,๙๖๐๒๔,๗๐๐๒๓,๔๔๐๒๒,๑๘๐บาท๔๒,๕๒๐๔๐,๘๘๐๓๙,๓๑๐๓๗,๘๐๐๓๖,๓๒๐๓๔,๘๔๐๓๓,๓๖๐๓๑,๘๘๐๓๐,๔๐๐๒๘,๙๒๐๒๗,๔๔๐๒๕,๙๖๐บาท๔๒,๕๒๐๔๐,๘๘๐๓๙,๓๑๐๓๗,๘๐๐๓๖,๓๒๐๓๔,๘๔๐๓๓,๓๖๐๓๑,๘๘๐๓๐,๔๐๐๒๘,๙๒๐บาท๔๔,๑๖๐๔๒,๕๒๐๔๐,๘๘๐๓๙,๓๑๐๓๗,๘๐๐ชั้นระดับพ.๑พ.๒ป.๑ป.๒น.๑น.๒น.๓น.๔น.๕น.๖น.๗น.๘น.๙บัญชีอัตราเงินประจำตำแหน่งข้าราชการทหารหมายเลข ๑[๖]ตำแหน่งประเภทบริหารระดับสูงและบริหารระดับกลางตำแหน่งประเภทวิชาชีพเฉพาะ/เชี่ยวชาญเฉพาะ๓๒๑ก.บาท๑๓,๕๐๐๑๐,๕๐๐๗,๐๐๐๓,๔๐๐๓๒๑บาท๓,๖๐๐๒,๔๐๐๑,๒๐๐บาท๔,๖๐๐๓,๔๐๐๒,๒๐๐บาท๕,๘๐๐๔,๖๐๐๓,๔๐๐บาท๗,๐๐๐๕,๘๐๐๔,๖๐๐บาท๘,๔๐๐๗,๒๐๐๖,๐๐๐บาท๙,๓๐๐๘,๑๐๐๖,๙๐๐ขั้นชั้น(ก)(ข)(ก)(ข)(ก)(ข)ขั้นอัตราต้นกลางสูงหมายเหตุ :-เหตุผลในการประกาศใช้พระราชบัญญัติฉบับนี้ คือ โดยที่ในปัจจุบันยังไม่มีกฎหมายว่าด้วยระเบียบข้าราชการทหารสมควรให้มีกฎหมายดังกล่าวจึงจำเป็นต้องตราพระราชบัญญัตินี้ขึ้นพระราชบัญญัติระเบียบข้าราชการทหาร(ฉบับที่ ๒) พ.ศ. ๒๕๒๗[๗]มาตรา๒พระราชบัญญัตินี้ให้ใช้บังคับตั้งแต่วันที่ ๒ ตุลาคม พ.ศ. ๒๕๒๗ เป็นต้นไปมาตรา๖ให้ปรับอัตราเงินเดือนข้าราชการทหาร ทหารกองประจำการและนักเรียนในสังกัดกระทรวงกลาโหมซึ่งรับราชการหรืออยู่ในกองประจำการหรือมีสภาพเป็นนักเรียนอยู่ก่อนวันที่พระราชบัญญัตินี้ใช้บังคับและยังคงรับราชการหรืออยู่ในกองประจำการ หรือมีสภาพเป็นนักเรียนอยู่ในวันที่พระราชบัญญัตินี้ใช้บังคับให้เข้าระดับและชั้นตามบัญชีอัตราเงินเดือนทหารท้ายพระราชบัญญัตินี้ตามที่กระทรวงกลาโหมกำหนด โดยอนุมัติของคณะรัฐมนตรีมาตรา๗ให้รัฐมนตรีว่าการกระทรวงกลาโหมรักษาการตามพระราชบัญญัตินี้หมายเหตุ :-เหตุผลในการประกาศใช้พระราชบัญญัติฉบับนี้ คือโดยที่บัญชีอัตราเงินเดือนทหารที่ใช้อยู่ในปัจจุบันยังไม่เป็นการเหมาะสมเพราะบางชั้นยศมีจำนวนชั้นเงินเดือนน้อยชั้นเกินไปทำให้ในบางกรณีไม่สามารถบรรจุผู้มีวุฒิในชั้นยศต่ำสุดได้ตามระบบยศทหารและการเลื่อนชั้นเงินเดือนในบางกรณีต้องแต่งตั้งยศสูงกว่าที่ควรสมควรขยายจำนวนชั้นเงินเดือนบางชั้นยศให้มีมากชั้นขึ้น จึงจำเป็นต้องตราพระราชบัญญัตินี้พระราชบัญญัติระเบียบข้าราชการทหาร(ฉบับที่ ๓) พ.ศ. ๒๕๓๑[๘]มาตรา๒พระราชบัญญัติให้ใช้บังคับตั้งแต่วันที่ ๑ ตุลาคม พ.ศ. ๒๕๓๑ เป็นต้นไปมาตรา๕ การปรับอัตราเงินเดือนข้าราชการทหารทหารกองประจำการ และนักเรียนในสังกัดกระทรวงกลาโหมซึ่งรับราชการหรืออยู่ในกองประจำการหรือมีสภาพเป็นนักเรียนอยู่ก่อนวันที่พระราชบัญญัตินี้ใช้บังคับและยังคงรับราชการหรืออยู่ในกองประจำการหรือมีสภาพเป็นนักเรียนอยู่ในวันที่พระราชบัญญัตินี้ใช้บังคับให้เข้าระดับและชั้นตามบัญชีอัตราเงินเดือนทหาร บัญชี ก. บัญชีอัตราเงินเดือนทหารบัญชี ข. บัญชีอัตราเงินเดือนทหาร บัญชี ค. หรือบัญชีอัตราเงินเดือนทหาร บัญชี ง.ท้ายพระราชบัญญัตินี้ แล้วแต่กรณีให้เป็นไปตามบัญชีกำหนดการปรับอัตราเงินเดือนทหาร และตามระยะเวลาที่คณะรัฐมนตรีกำหนดเมื่อปรับอัตราเงินเดือนตามวรรคหนึ่งแล้วเฉพาะข้าราชการทหาร ทหารกองประจำการ และนักเรียนในสังกัดกระทรวงกลาโหมผู้ได้รับเงินเดือนต่ำกว่าชั้นต่ำหรือสูงกว่าชั้นสูงของระดับให้ได้รับเงินเดือนในชั้นตามที่กำหนดไว้ในบัญชีกำหนดการปรับอัตราเงินเดือนทหารข้าราชการทหารซึ่งได้เลื่อนตำแหน่งนับแต่วันปรับอัตราเงินเดือนทหารตามวรรคหนึ่งถ้าได้รับเงินเดือนต่ำกว่าชั้นต่ำของระดับที่ได้เลื่อนตามบัญชีกำหนดการปรับอัตราเงินเดือนทหารให้ได้รับเงินเดือนในชั้นต่ำของบัญชีกำหนดการปรับอัตราเงินเดือนทหาร แต่ถ้าได้รับเงินเดือนสูงกว่าชั้นต่ำของระดับที่ได้เลื่อนตามบัญชีกำหนดการปรับอัตราเงินเดือนทหารก็ให้ได้รับเงินเดือนในชั้นที่ได้รับอยู่การรับเงินเดือนในชั้นต่อๆ ไปของข้าราชการทหาร ทหารกองประจำการ และนักเรียนในสังกัดกระทรวงกลาโหมตามวรรคสองและวรรคสาม ให้เป็นไปตามหลักเกณฑ์และวิธีการที่คณะรัฐมนตรีกำหนดมาตรา๖ การปรับอัตราเงินเดือนตามมาตรา ๕ให้มีผลเป็นการปรับชั้นเงินเดือนของข้าราชการทหาร ทหารกองประจำการและนักเรียนในสังกัดกระทรวงกลาโหม ที่ได้รับอยู่ และที่กำหนดไว้โดยพระราชกฤษฎีกากฎกระทรวง มติคณะรัฐมนตรี ข้อบังคับ ระเบียบ และคำสั่งกระทรวงกลาโหมตามไปด้วยมาตรา๗เพื่อประโยชน์ในการบรรจุบุคคลซึ่งเคยเป็นข้าราชการทหารตามพระราชบัญญัติระเบียบข้าราชการทหารพ.ศ. ๒๕๒๑และออกจากราชการไปก่อนวันที่บัญชีอัตราเงินเดือนทหารตามพระราชบัญญัตินี้มีผลใช้บังคับกลับเข้ารับราชการ ให้ปรับอัตราเงินเดือนที่ผู้นั้นได้รับอยู่ก่อนออกจากราชการให้เข้าระดับและชั้นเงินเดือนตามบัญชีกำหนดการปรับอัตราเงินเดือนทหารที่คณะรัฐมนตรีกำหนดตามมาตรา๕มาตรา๘ในระหว่างที่ยังมิได้ตราพระราชกฤษฎีกาให้ใช้บัญชีอัตราเงินเดือนทหาร บัญชีก. ตามมาตรา ๑๒ วรรคสาม แห่งพระราชบัญญัติระเบียบข้าราชการทหาร พ.ศ. ๒๕๒๑ซึ่งแก้ไขเพิ่มเติมโดยพระราชบัญญัตินี้ให้นำบัญชีอัตราเงินเดือนทหารท้ายพระราชบัญญัติระเบียบข้าราชการทหาร พ.ศ. ๒๕๒๑ซึ่งแก้ไขเพิ่มเติมโดยพระราชบัญญัติระเบียบข้าราชการทหาร (ฉบับที่ ๒) พ.ศ. ๒๕๒๗มาใช้บังคับไปพลางก่อนมาตรา๙ให้รัฐมนตรีว่าการกระทรวงกลาโหมรักษาการตามพระราชบัญญัตินี้หมายเหตุ :-เหตุผลในการประกาศใช้พระราชบัญญัติฉบับนี้ คือเนื่องจากอัตราเงินเดือนข้าราชการทหาร ทหารกองประจำการและนักเรียนในสังกัดกระทรวงกลาโหม ในบัญชีอัตราเงินเดือนท้ายพระราชบัญญัติระเบียบข้าราชการทหารพ.ศ. ๒๕๒๑ ซึ่งแก้ไขเพิ่มเติมโดยพระราชบัญญัติระเบียบข้าราชการทหาร (ฉบับที่ ๒)พ.ศ. ๒๕๒๗ ได้ใช้มาเป็นเวลานานไม่เหมาะสมกับสถานภาพของตำแหน่งและภาวะการครองชีพในปัจจุบัน จำเป็นต้องกำหนดจำนวนชั้นเงินเดือนอัตราเงินเดือนข้าราชการทหาร ทหารกองประจำการ และนักเรียนในสังกัดกระทรวงกลาโหมแต่ละระดับ และปรับปรุงบัญชีอัตราเงินเดือนทหารเสียใหม่รวมทั้งให้มีการให้ใช้บัญชีอัตราเงินเดือนแต่ละบัญชีได้ตามความเหมาะสมกับสถานการณ์โดยตราเป็นพระราชกฤษฎีกาจึงจำเป็นต้องตราพระราชบัญญัตินี้พระราชบัญญัติระเบียบข้าราชการทหาร(ฉบับที่ ๔) พ.ศ. ๒๕๓๕[๙]มาตรา๒พระราชบัญญัตินี้ให้ใช้บังคับตั้งแต่วันที่ ๑ เมษายน พ.ศ. ๒๕๓๕ เป็นต้นไปมาตรา๖เพื่อประโยชน์ในการบรรจุบุคคลซึ่งเคยเป็นข้าราชการทหารตามพระราชบัญญัติระเบียบข้าราชการทหารพ.ศ. ๒๕๒๑ และออกจากราชการไปก่อนวันที่บัญชีอัตราเงินเดือนทหารตามพระราชบัญญัตินี้มีผลใช้บังคับกลับเข้ารับราชการให้ปรับอัตราเงินเดือนที่ผู้นั้นได้รับอยู่ก่อนออกจากราชการให้เข้าระดับและชั้นเงินเดือนตามบัญชีกำหนดการปรับอัตราเงินเดือนทหารที่คณะกรรมการข้าราชการทหารกำหนดโดยความเห็นชอบของรัฐมนตรีว่าการกระทรวงกลาโหมตามพระราชบัญญัตินี้มาตรา๗ให้รัฐมนตรีว่าการกระทรวงกลาโหมรักษาการตามพระราชบัญญัตินี้หมายเหตุ :-เหตุผลในการประกาศใช้พระราชบัญญัติฉบับนี้ คือเนื่องจากอัตราเงินเดือนข้าราชการทหาร ทหารกองประจำการและนักเรียนในสังกัดกระทรวงกลาโหม ในบัญชีอัตราเงินเดือนท้ายพระราชบัญญัติระเบียบข้าราชการทหารพ.ศ. ๒๕๒๑ ซึ่งแก้ไขเพิ่มเติมโดย พระราชบัญญัติระเบียบข้าราชการทหาร (ฉบับที่ ๒)พ.ศ. ๒๕๒๗ และ (ฉบับที่ ๓) พ.ศ. ๒๕๓๑ได้ใช้มาเป็นเวลานานไม่เหมาะสมกับสภาพของตำแหน่งและภาวะการครองชีพในปัจจุบันจำเป็นต้องกำหนดจำนวนชั้นเงินเดือน อัตราเงินเดือนข้าราชการทหาร ทหารกองประจำการและนักเรียนในสังกัดกระทรวงกลาโหมแต่ละระดับและปรับปรุงบัญชีอัตราเงินเดือนข้าราชการทหารเสียใหม่รวมทั้งมีการให้ใช้บัญชีอัตราเงินเดือนใหม่และบัญชีอัตราเงินประจำตำแหน่งแต่ละบัญชีได้ตามความเหมาะสมกับสถานการณ์ จึงจำเป็นต้องตราพระราชบัญญัตินี้ปณตภร/ผู้จัดทำ๒ เมษายน ๒๕๕๗[๑] ราชกิจจานุเบกษาเล่ม ๙๕/ตอนที่ ๔๓/ฉบับพิเศษ หน้า ๑/๒๐ เมษายน ๒๕๒๑[๒] มาตรา ๑๐ ทวิเพิ่มโดยพระราชบัญญัติระเบียบข้าราชการทหาร (ฉบับที่ ๔) พ.ศ. ๒๕๓๕[๓] มาตรา ๑๒แก้ไขเพิ่มเติมโดยพระราชบัญญัติระเบียบข้าราชการทหาร (ฉบับที่ ๔) พ.ศ. ๒๕๓๕[๔] มาตรา ๑๒ ทวิเพิ่มโดยพระราชบัญญัติระเบียบข้าราชการทหาร (ฉบับที่ ๒) พ.ศ. ๒๕๒๗[๕] บัญชีอัตราเงินเดือนทหารหมายเลข ๑ แก้ไขเพิ่มเติมโดยพระราชบัญญัติระเบียบข้าราชการทหาร (ฉบับที่ ๔) พ.ศ. ๒๕๓๕[๖] บัญชีอัตราเงินประจำตำแหน่งข้าราชการทหารหมายเลข ๑ แก้ไขเพิ่มเติมโดยพระราชบัญญัติระเบียบข้าราชการทหาร (ฉบับที่ ๔) พ.ศ. ๒๕๓๕[๗] ราชกิจจานุเบกษาเล่ม ๑๐๑/ตอนที่ ๑๑๗/ฉบับพิเศษ หน้า ๑/๓ กันยายน ๒๕๒๗[๘] ราชกิจจานุเบกษาเล่ม ๑๐๕/ตอนที่ ๑๘๑/ฉบับพิเศษ หน้า ๑๑/๗ พฤศจิกายน ๒๕๓๑[๙] ราชกิจจานุเบกษาเล่ม ๑๐๙/ตอนที่ ๓๕/หน้า ๑๖/๓ เมษายน ๒๕๓๕